**OPĆINA LIŠANE OSTROVIČKE - prijedlog -**

**O B R A Z L O Ž E NJ E**

**III Izmjena i dopuna Proračuna Općine Lišane Ostrovičke za 2023. godinu**

U skladu s odredbama Zakona o proračunu („Narodne novine“ broj 144/21), Općinsko vijeće Općine Lišane Ostrovičke donosi III Izmjene i dopune proračuna za 2023. godinu

Ovim III Izmjenama i dopunama proračuna Općine Lišane Ostrovičke za 2023. godinu mijenjaju se podaci za 2023. godinu , projekcije za 2024. i 2025. godinu ostaju iste.

III Izmjene i dopune proračuna za 2023. godinu odnose se na korekcije u odnosu na II Izmjene i dopune proračuna kako slijedi:

* Ukupni prihodi i primici se smanjuju za……….…… 692.606,88 eura,
* Ukupni rashodi i izdaci se smanjuju za………………692.606,88eura

**OPĆI DIO**

1. **RAČUN PRIHODA I RASHODA**

**PRIHODI**

Prihodi poslovanja i povećavaju se, odnosno smanjuju na slijedećim pozicijama:

1. Prihodi od poreza povećavaju se za 5.000,00 eura
2. Pomoći iz inozemstva i od subjekata unutar općeg proračuna smanjuju se za 697.606,88 eura

**RASHODI**

Rashodi poslovanja i rashodi za nabavu financijske imovine povećavaju se na slijedećim pozicijama:

* Rashodi za zaposlene smanjuju se za 19.055,00 eura
* Materijalni rashodi se povećavaju za 8.050,00 eura
* Financijski rashodi povećavaju se za 1.420,00 eura
* Pomoći dane u inozemstvo i unutar općeg proračuna povećavaju se za 1.500,00 eura
* Naknade građanima i kućanstvima na temelju osiguranja i druge naknade smanjuju se za 7.400,00 eura
* Ostali rashodi smanjuju se za 14.810,00 eura
* Rashodi za nabavu proizvedene dugotrajne imovine smanjuju se za 654.311,88 eura
* Rashodi za dodatna ulaganja na nefinancijskoj imovini smanjuju se za 8.000,00 eura

**POSEBNI DIO**

Rashodi i izdaci u Posebnom dijelu II Izmjena i dopuna proračuna povećavaju se na slijedeći način:

**002 IZVRŠNO TIJELO**

**PROGRAM 1002 URED OPĆINSKOG NAČELNIKA**

**A100005 – Djelokrug rada ureda načelnika**

Unutar aktivnosti ovim III Izmjenama i dopunama rashodi za zaposlene se smanjuju sa 23.230,00 eura na 20.320,00 eura i materijalni rashodi sa 15.040,00 eura na 14.150,00 eura

**003 JEDINSTVENI UPRAVNI ODJEL**

**PROGRAM 1003 JAVNA UPRAVA I ADMINISTRACIJA**

**A100007 - Financiranje javne uprave i administracije**

Ovim III izmjenama i dopunama rashodi za zaposlene sa 49.730,00 eura smanjuju se na 49.390,00 eura, dok se materijalni rashodi sa 40.835,00 eura povećavaju na 50.205,00 eura.

**A100008 – Financiranje komunalnog pogona**

Unutar aktivnosti rashodi za zaposlene se sa 14.495,00 eura smanjuju na 12.695,00 eura a materijalni rashodi sa 2.800,00 eura na 800,00 eura.

**A100009 – Javni radovi i stručno osposobljavanje**

Kako tijekom godine nije proveden ni jedan program javnih radova aktivnost se sa 17.085,00 eura smanjuje na 3.400,00 eura, odnosno materijalni rashodi se sa 400,00 eura povećavaju na 3.400,00 eura. Stavka se povećava zbog povrata neiskorištenih sredstava po javnim radovima iz 2017. i 2018. godine (bolovanje i razlike u obračunu doprinosa).

**PROGRAM 1004 UPRAVLJANJE IMOVINOM**

**K100013 – Nabava uredske opreme**

Ovim III Izmjenama i dopunama stavka se sa 4.770,00 eura povećava na 6.770,00 eura a riječ je o nabavi komunikacijskih uređaja i hidranta kod dječjeg igrališta.

**K100016 – Izgradnja društvenog doma u Lišanima Ostrovičkim**

Stavka je planirana 670.600,00 eura a ovim III Izmjenama i dopunama se smanjuje na 70.600,00.

**K100080 – Športsko igralište kod škole**

Stavka je planirana 75.650,00 eura , a ovim III izmjenama i dopunama smanjuje se na 15.650,00 eura

**K100081 – Biciklističke staze**

II Izmjenama i dopunama planiran je iznos od 6.344,89 eura a to je dio koji financira Općina iz svojih sredstava. Ukupan dio projekta po Sporazumu (Lišane, Pakoštane i Benkovac) za Općinu Lišane Ostrovičke iznosi 24.073,01 euro, te je ovim III izmjenama i dopunama stavka povećana.

**PROGRAM 1005 RAZVOJ KULTURE, SPORTA I REKREACIJE**

**A100025 – Potpore udrugama**

Stavka je planirana 11.280,00 eura a ovim III Izmjenama i dopunama se smanjuje na 4.300,00. Javni poziv za 2023. godinu za udruge je prošao i sredstva su prijavljenima po Odluci o odabiru isplaćena .

**A100026 – Potpore vjerskim zajednicama**

Ovim III Izmjenama i dopunama stavka se sa planiranih 5.310,00 smanjuje na 1.480,00 eura

**PROGRAM 1006 ORGANIZIRANJE I PROVOĐENJE ZAŠTITE I** **SPAŠAVANJA**

**K100093 – Garaža za vatrogasne cisterne**

Aktivnost nije bila planirana , te se u ovim III Izmjenama dodaje i iznosi 6.600,00 eura.

Radi se o ograđivanju prostora i podizanje montažne garaže za vatrogasne cisterne.

**PROGRAM 1007 ODGOJ I OBRAZOVANJE**

**A100030 – Predškolski odgoj**

Unutar aktivnosti u odnosu na II Izmjene i dopune proračuna mijenjane su stavke po izvorima financiranja, tako da se aktivnost sa 27.575,00 eura smanjuje na 27.525,00 eura.

**A100031 – Osnovna škola I.G.Kovačić**

Stavka je II Izmjenama i dopunama planirana 500,00 eura a III Izmjenama se povećava na 1.000,00 eura.

**PROGRAM 1008 – SOCIJALNA SKRB**

**A100036 Udruge stradalnika domovinskog rata i ostale Udruge**

Ovim III Izmjenama i dopunama stavka se sa 5.300,00 eura smanjuje na 1.300,00 eura.

**A100088 Pomoć i ogrjev**

II Izmjenama i dopunama proračuna stavka nije bila planirana, te se ovim III Izmjenama planira u iznosu od 1.600,00 eura.

**A100089 – Troškovi stanovanja korisnicima prava na ZMN**

II Izmjenama i dopunama stavka je planirana 4.580,00 eura, a III Izmjenama i dopunama se smanjuje na 580,00 eura. Korisnicima se troškovi isplaćuju na teret državnog proračuna.

**PROGRAM 1009 – ODRŽAVANJE KOMUNALNE INFRASTRUKTURE**

**A100038 – Održavanje javne rasvjete**

II Izmjenama i dopunama proračuna stavka je planirana 39.700,00 eura a III Izmjenama i dopunama zbog Uredbe Vlade RH o sufinanciranju dijela računa el. energije stavka je smanjena na 31.000,00 eura.

**Program 1010 – RAZVOJ I UPRAVLJANJE SUSTAVA VOODOOPSKRBE, ODVODNJE I ZAŠTITA**

 **VODA**

**A100069 – Razvoj stanovanja i poticanje priključivanja na vodovodnu mrežu**

Stavka je planirana 6.600,00 eura. Javni poziv je otvoren kroz cijelu godinu i sve prijave realizirane, tako da se stavka III Izmjenama i dopunama smanjuje na 1.600,00 eura.

**K100046 Vodoopskrba – Lokalni vodovod Ostrovica**

Stavka je planirana 30.520,00 eura a III Izmjenama i dopunama se smanjuje na 3.520,00 eura.

**PROGRAM 1011 PROSTORNI PLAN UREĐENJA I UNAPREĐENJE STANOVANJA**

**A100052 – Dodatna ulaganja na javnoj rasvjeti**

Stavka je planirana 9.300,00 eura i III Izmjenama i dopunama se smanjuje na 1.300,00 eura. U tijeku je postupak nabave za modernizaciju javne rasvjete i zbog toga se stavka smanjuje.

**A100067 – Uređenje vidikovca Sv. Ante Ostrovica**

Stavka nije planirana. Ovim III Izmjenama i dopunama se planira u iznosu od eura. Općina će u suradnji TZ Ravni Kotari izvršiti radove probijanja puta i uređenja Vidikovca.

**PROGRAM 1012 RAZVOJ I SIGURNOST PROMETA**

**A 100054 – Održavanje nerazvrstanih cesta i javnih površina**

Stavka je planirana 7.630,00 eura a ovima III Izmjenama se povećava na 10.630,00 eura.

**K100056 Asfaltiranje cesta Lišane Ostrovičke**

II Izmjenama i dopunama stavka je planirana 23.000,00 eura a III Izmjenama i dopunama se povećava na 26.000,00 eura.

**K100057 Asfaltiranje cesta Dobropoljci**

II Izmjenama i dopunama stavka je planirana 31.020,00 eura i III Izmjenama i dopunama se povećava na 33.200,00 eura.

**K100058 Asfaltiranje cesta Ostrovica**

II Izmjenama i dopunama stavka je planirana 41.820,00 eura i III Izmjenama i dopunama se povećava na 43.000,00 eura.